Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 279/12/6613	Žiar nad Hronom, 6.7.2012
EEČ : 2-52-95-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	Ako zákonný otec maloletých detí XXXXX, nar. XXXXX a XXXXX, nar. XXXXX, hoci bol rozsudkom Okresného súdu XXXXX sp. zn. 4C 222/02, právoplatným dňa 22.03.2002, zaviazaný prispievať na ich výživu po 33,19 € mesačne na každé dieťa zvlášť k rukám matky XXXXX, bytom XXXXX, Ulica XXXXX, následne rozsudkom Okresného súdu XXXXX sp. zn. 4C 222/02 mu bola od 01.02.2012 zvýšená vyživovacia povinnosť na dcéru Luciu na sumu 100 € mesačne, túto povinnosť na dcéru Luciu od januára 2007 do súčasnej doby a na syna Andreja od januára 2007 do decembra 2011, kedy tento nadobudol plnoletosť, s výnimkou obdobia od 01.03.2009 do 04.08.2009 a od 01.10.2009 do 31.12.2009, kedy bol evidovaný ako uchádzač o zamestnanie, okrem mesiaca december 2011, kedy uhradil výživné 133 €, túto povinosť bezdôvodne ničím neplnil, čím vznikol dlh na výživnom  v neprospech XXXXX vo výške 3.618,72 €.
lebo zanikla trestnosť činu
Odôvodnenie:
	Vyšetrovateľ Okresného riaditeľstva PZ XXXXX uznesením ČVS: ORP-193/OVK-ZH-2012 dňa 27.04.2012 začal trestné stíhanie a súčasne vzniesol obvinenie XXXXX za prečin zanedbania povinnej výživy podľa § 207 ods.1, ods.3 písm. b) Trestného zákona s poukazom na § 138 písm. b) trestného zákona, pretože ako zákonný otec maloletých detí XXXXX, nar. XXXXX a XXXXX, nar. XXXXX, hoci bol rozsudkom Okresného súdu XXXXX sp. zn. 4C 222/02, právoplatným dňa 22.03.2002, zaviazaný prispievať na ich výživu po 33,19 € mesačne na každé dieťa zvlášť k rukám matky XXXXX, bytom XXXXX, Ulica XXXXX, následne rozsudkom Okresného súdu XXXXX sp. zn. 4C 222/02 mu bola od 01.02.2012 zvýšená vyživovacia povinnosť na dcéru Luciu na sumu 100 € mesačne, túto povinnosť na dcéru Luciu od januára 2007 do súčasnej doby a na syna Andreja od januára 2007 do decembra 2011, kedy tento nadobudol plnoletosť, s výnimkou obdobia od 01.03.2009 do 04.08.2009 a od 01.10.2009 do 31.12.2009, kedy bol evidovaný ako uchádzač o zamestnanie, okrem mesiaca december 2011, kedy uhradil výživné 133 €, túto povinosť bezdôvodne ničím neplnil, čím vznikol dlh na výživnom  v neprospech XXXXX vo výške 3.618,72 €.

	Obvinený XXXXX vo svojej výpovedi uviedol, že si je vedomý dlhu na výživnom a dňa 24.05.2012 dodatočne uhradil k rukám poškodenej XXXXX sumu 3.720 €. Svedkyňa a poškodená XXXXX v dodatku svojej výpovedi potvrdila, že uvedenú sumu obdržala a obvinený XXXXX jej uhradil bežné výživné 100 € za mesiac jún 2012 na dcéru Luciu, preto v súčasnej dobe nemá voči nej žiadny dlh.

	Podľa § 86  písm. a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom k tomu, že obv. XXXXX dodatočne splnil svoju povinnosť, uhradil dlh v plnej výške a jeho čin nemal trvalo nepriaznivé následky, zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka